Document ID: /roh_data/filtered/fineweb-2-filterrobots_roh.jsonl.gz/38171

Il MINT-Camp vegn organisà dapi tschintg onns da la scola'auta da pedagogia Grischun e da la Ems-Chemie. Ils students da la scola da pedagogia pon uschia emprender dad ir enturn cun uffants ed ils uffants vegnan gia fitg baud en contact cun professiuns da MINT. Quest onn datti però er anc insatge nov.
20 uffants han quest onn la pussaivladad da guardar pli profund en la materia. Per 20 uffants ch'eran gia l'onn passà al MINT-Camp datti ussa il nivel 2. Durant dus dis pon ils 20 uffants dal nivel 2 ir in pass pli lunsch e duvrar lur savair da l'onn passà.
Il nov model è fitg bainvesì tar ils uffants. Il pli gugent avessan ils uffants ina entir'emna MINT-Camp en il nivel 2. Sco proxim pass vulan ils organisaturs far in nivel 3 nua che pitschens experts sappian lura duvrar lur savair.
RR actualitad 08:00